Suchinthana/ta-wikipedia huggingface dataset:
சீலாந்து

சீலாந்து (Zeeland, ; வரலாற்று ஆங்கிலப் புறப்பெயர்: Zealand) என்பது நெதர்லாந்தின் மேற்கு மற்றும் குறைந்த மக்கள் தொகை கொண்ட மாகாணமாகும். இம்மாகாணம் நெதர்லாந்தின் தென்மேற்கே அமைந்துள்ளது, இதன் எல்லைகளாக கிழக்கே வடக்கு பிராபர்ன்ட், வடக்கே தெற்கு ஒல்லாந்து, தெற்கு மற்றும் மேற்கே பெல்சியம் நாடும் உள்ளன. இது பல தீவுகளையும் மூவலந்தீவுகளையும் (எனவே இதன் பெயர், "சீலாந்து", கடல்நாடு என்று பொருள்படும்), கிழக்கு மற்றும் மேற்கு மேற்கு பிளாண்டர்சு மாகாணங்களின் எல்லையில் ஒரு துண்டு ஆகியவற்றைக் கொண்டுள்ளது. இதன் தலைநகர் மிடல்புர்க், 2019 நவம்பரில் 48,544 மக்கள்தொகையாக இருந்தது. சீலாந்தின் மிகப்பெரிய மாநகரம் தெர்நியூசென் (மக்கள்தொகை 54,589). சீலாந்தில் இரண்டு துறைமுகங்கள் உள்ளன. விளிசிங்கன், தெர்நியூசென் ஆகியன. சீலாந்தின் பரப்பளவு 2,934 சதுரகிமீ ஆகும், இதில் 1,151 சதுரகிமீ நீர்ப்பகுதி ஆகும். மொத்த மக்கள்தொகை 383,689.

சீலாந்தின் பெரும்பாலான பகுதிகள் கடல்மட்டத்திற்குக் கீழே உள்ளன. 1953 இல் ஏற்பட்ட வடகடல் வெள்ளப்பெருக்கே கடைசியாக இங்கு ஏற்பட்ட வெள்ள்ம் ஆகும். சுற்றுலா ஒரு முக்கியமான பொருளாதார நடவடிக்கையாகும். கோடையில், அதன் கடற்கரைகள் சுற்றுலாப் பயணிகளுக்கு, குறிப்பாக செருமனிய சுற்றுலாப் பயணிகளுக்கு பிரபலமான இடமாக அமைகிறது. சில பகுதிகளில், அதிகமான கோடை காலத்தில் மக்கள்தொகை இரண்டு முதல் நான்கு மடங்கு அதிகமாக இருக்கும். சீலாந்தின் சின்னம் தண்ணீரில் இருந்து பாதியாக வெளிப்பட்ட சிங்கத்தைக் காட்டுகிறது, மேலும்  (இலத்தீன் மொழியில் "நான் போராடி வெளிவருகிறேன்") என்பதாகும். நியூசிலாந்து நாடு டச்சு ஆய்வாளர் ஏபெல் தாசுமனால் பார்க்கப்பட்டதால், சீலாந்தின் பெயரால் அது பெயரிடப்பட்டது.

மேற்கோள்கள்

வெளி இணைப்புகள் 

 Zeeland Tourist Board
 GCatholic - Breda diocese

நெதர்லாந்தின் மாகாணங்கள்
தெர்னோப்பில்

தெர்னோப்பில் (Ternopil, ) மேற்கு உக்ரைனில் உள்ள தெர்னோப்பில் மாகாணத்தின் தலைநகரம் ஆகும்.  இந்நகரம் செரெத் ஆற்றுக் கரையில் அமைந்துள்ள மாநகரம் ஆகும். 1944 ஆம் ஆண்டு வரை இந்நகரம் தர்னப்போல் என அழைக்கப்பட்டு வந்தது. இந்நகரம் மேற்கு உக்ரைனின் முக்கிய நகரங்களில் ஒன்றாகும், இந்நகரின் மக்கள்தொகை 225,004 (2022) ஆகும். இங்கு தெர்னோப்பில் வானூர்தி நிலையம் உள்ளது. இந்நகரம் தெர்னோப்பில் மாகாணத்தினதும், தெர்னோப்பில் மாவட்டத்தினதும் நிருவாக மையம் ஆகும்.

உயர்கல்வி நிலையங்கள்
 தெர்னோப்பில் அரச மருத்துவப் பல்கலைக்கழகம்
 தெர்னோப்பில் தேசியப் பொருளியல் பல்கலைக்கழகம்
 தெர்னோப்பில் இவான் புலூச் தேசிய தொழில்நுட்பப் பல்கலைக்கழகம்
 தெர்னோப்பில் வலோதிமிர் இனாத்தியூக் தேசிய ஆசிரியப் பல்கலைக்கழகம்

காலநிலை 
தெர்னோப்பில் நகரம் குளிர்காலநிலையையும், சூடான கோடைக் காலத்தையும் கொண்ட மிதமான பெருநிலக் காலநிலையைக் கொண்டுள்ளது.

இதனையும் காண்க
 தெர்னோப்பில் மாகாணம்

மேற்கோள்கள்

வெளி இணைப்புகள்

Ternopil in the Encyclopedia of Ukraine, updated in 2012.
Ternopil City Sights
Website about Ternopil
Historical footage of war damages at Ternopil (1917), filmportal.de

உக்ரைனிய நகரங்கள்
செனட் (நெதர்லாந்து)

செனட் (  or simply  , literally "First Chamber", or sometimes  ) நெதர்லாந்து நாட்டின் நாடாளுமன்றத்தைச் சேர்ந்த தலைமையின் மேலவை ஆகும். மாகாண சபைத் தேர்தல்களில் மூன்று மாதங்களுக்குள் ஒவ்வொரு நான்கு ஆண்டுகளிலும் பன்னிரண்டு மாகாணங்களின் உறுப்பினர்கள் பட்டியலில் 75 உறுப்பினர்கள் தேர்ந்தெடுக்கப்படுகின்றனர். அனைத்து மாகாணங்களுக்கும் வெவ்வேறு மக்கள் தொகை அடிப்படையில் உறுப்பினர்கள் தேர்ந்தெடுக்கப்படுகின்றனர்.

மேற்கோள்கள்

நெதர்லாந்து
நாடாளுமன்றங்கள்
ஆவுடையார்கோயில், புதுக்கோட்டை

ஆவுடையார்கோயில் அல்லது திருப்பெருந்துறை, தமிழ்நாட்டின் புதுக்கோட்டை மாவட்டத்தின், ஆவுடையார்கோயில் வட்டத்தின் நிர்வாகத் தலைமையிட ஊராகும்.  இதன் பழைய பெயர் திருப்பெருந்துறை ஆகும்.  இவ்வூரில் மாணிக்கவாசகர் சீரமைத்துக் கட்டிய, தேவாரப் பாடல் பெற்ற ஆவுடையார் கோயில் ஆத்மநாதசுவாமி கோயில் உள்ளது. 

மேலும் ஆவுடையார்கோயில் ஊராட்சி ஒன்றியத்தின் வட்டார வளர்ச்சி அலுவலகம் இவ்வூரில் உள்ளது. 

மாவட்டத் தலைமையிடமான புதுக்கோட்டை நகரத்திற்கு தென்கிழக்கே 33 கிலோ மீட்டர் (20.5 மைல்) தொலைவில் ஆவுடையார்கோயில் எனும் திருப்பெருந்துறை ஊர் உள்ளது. ஆவுடையார்கோவில் நகரம் முந்தைய தஞ்சாவூர் மாவட்டத்தில் ஒரு பகுதியாக இருந்தது.

மக்கள்தொகை பரம்பல்
2011-ஆம் ஆண்டின் மக்கள்தொகை கணக்கெடுப்பின் படி, ஆவுடையார்கோயில் ஊரின் மொத்த மக்கள்தொகை 6,464 ஆகும்.

ஆவுடையார்கோயில் படக்காட்சிகள்

மேற்கோள்கள்

 
புதுக்கோட்டை மாவட்டம்
மணலார் அருவி

மணலார் அருவி (Manalar Waterfalls) இந்தியாவின் கேரளா மாநிலத்திலுள்ள கொல்லம் மாவட்டத்தில் இருக்கும் அச்சன்கோவிலில் அமைந்துள்ளது. கொல்லம் மாவட்டம் மற்றும் கொன்னி காட்டுப்பகுதி ஆகியவற்றுக்குக் கிழக்குப் பகுதியில் அமைந்துள்ள  இந்நீர்வீழ்ச்சி கொல்லம் நகரிலிருந்து சுமார் 112 கிலோமீட்டர் தொலைவில் உள்ளது

மேற்கோள்கள் 

கொல்லம் மாவட்டத்திலுள்ள அருவிகள்
புஜியா கோட்டை

புஜியா கோட்டை இந்தியாவின் குஜராத் மாநிலத்திலுள்ள கட்ச் மாவட்டத்தில் உள்ள புஜ்ஜி நகரத்தின் அருகிலுள்ள ஒரு கோட்டை. இது புஜியா மலையின் மீது கட்டப்பட்டுள்ளது இந்த கோட்டை நகரத்தை கண்காணிக்கும்படி கட்டப்பட்டுள்ளது.

வரலாறு

மேற்கோள்கள்

குஜராத்தில் உள்ள கோட்டைகள்
தேவவர்மன்

தேவவர்மன் (Devavarman) மௌரியப் பேரரசின் ஏழாவது பேரரசர் ஆவார். இவர் மௌரியப் பேரரசை கி.மு. 202 முதல் கி.மு. 195 வரை ஏறத்தாழ ஏழு ஆண்டுகள் ஆட்சி செய்தார்.

புராணங்களின் படி, இவர் சாலிசுகா மௌரியவின் வாரிசாக அறியபடுகிறார். இவரை தொடர்ந்து சத்தாதன்வன் மௌரிய ஆட்சி பீடத்தில் அமர்ந்தார்.

மேற்கோள்கள்

இந்தியப் பேரரசர்கள்
மௌரியர்கள்

இந்தியப் பேரரசர்கள்
சாலிசுகா

மௌரியர்கள்
சாலிசுகா மௌரியன் (Shalishuka) மௌரியப் பேரரசின் ஆறாவது பேரரசர் ஆவார். இவர் மௌரிய அரசர் சம்பிரதியின் புதல்வர் ஆவார். சாலிசுகா மௌரியப் பேரரசை கி.மு. 215 முதல் கி.மு. 202 வரை ஏறத்தாழ பதிமூன்று ஆண்டுகள் ஆண்டார். யுக புராணம் இவரை ஒரு சண்டைப்பிரியர், அநீதியான ஆட்சியாளர் அனால் உண்மையை உரைப்பவர் என குறிப்பிடுகின்றது. புராணங்களின் படி இவருக்கு பின் தேவவர்மன் மௌரிய ஆட்சி பீடத்தில் அமர்ந்தார்.

மேற்கோள்கள்

மௌரியர்கள்
இந்தியப் பேரரசர்கள்
ஒதியமலைப் படுகொலைகள்

ஒதியமலைப் படுகொலைகள் (Othiyamalai massacre) இலங்கையின் வடக்கு மாகாணம், முல்லைத்தீவு மாவட்டத்தில் உள்ள ஒதியமலை என்ற கிராமத்தில் இலங்கைத் தரைப்படையினரால் மேற்கொள்ளப்பட்டன. 1984 டிசம்பர் 2 ஞாயிற்றுக்கிழமை அதிகாலையில் பதவிய இராணுவ முகாமில் இருந்து நெடுங்கேணிக்கு 5 கிமீ தூரத்தில் அமைந்துள்ள ஒதியமலைக் கிராமத்திற்குள் புகுந்த கிட்டத்தட்ட 30 இராணுவத்தினர் அக்கிராமத்திலுள்ள வீடுகளில் இருந்த ஆண்களை மட்டும் தனியான ஓர் இடத்திற்கு கூட்டிச் சென்று சுட்டுப் படுகொலை செய்தனர். இவ்வாறு 27 ஆண்கள் கொல்லப்பட்டனர். மேலும் 5 ஆண்களைத் தம்முடன் கூட்டிச் சென்றனர். ஆனாலும், இவர்கள் பின்னர் வீடு திரும்பவில்லை.

நிகழ்வு
பன்னாட்டு மன்னிப்பு அவையின் அறிக்கையில், நிகழ்வை நேரில் கண்ட சாட்சியங்கள் பதியப்பட்டுள்ளன. 1984 டிசம்பர் 1 சனிக்கிழமை நள்ளிரவில் 30 இற்கும் 40 இற்கும் இடைப்பட்ட இராணுவத்தினர் கிராமத்துள் புகுந்து, அங்குள்ள மலைக்காடு கோவிலில் தங்கியிருந்தனர். டிசம்பர் 2 அதிகாலை குடிமனைகளுக்குள் புகுந்து ஒவ்வொரு வீட்டிலும் இருந்த ஆண்களை அவர்களது கண்களையும் கைகளையும் கட்டி இழுத்துச் சென்றனர். இவர்களில் பெரும்பாலானோர் 15 முதல் 35 வயதுக்குட்பட்டவர்கள். இவர்கள் அங்கிருந்த சனசமூக நிலையக் கட்ட்டடத்திற்கு கொண்டு செல்லப்பட்டனர். இவர்களில் 27 பேர் அங்கேயே சுட்டுக் கொல்லப்பட்டனர். மேலும் ஐவர் (50 வயதானவர்கள்) 25 சிறீ 6511 என்ற இலக்கத்தகடு கொண்ட இழுவை இயந்திரம் ஒன்றில் ஏற்றிச் செல்லப்பட்டனர். இவர்கள ஐவரும் பின்னர் வீடு திரும்பவில்லை. இவர்களில் இருவரது எரிந்த உடல்கள் கண்டெடுக்கப்பட்டன. அவர்களின் உடுப்புகளைக் கொண்டு பின்னர் அடையாளம் காணப்பட்டனர்.

இதே நாளில் இராணுவத்தினரின் இன்னும் ஒரு குழு செம்மலை என்ற தமிழ்க் கிராமம் ஒன்றுக்கு சென்றது. ஆனால், அவர்கள் அங்கு வரு முன்னரே கிராமத்தவர்கள் தமது வீடுகளில் இருந்து வெளியேறி முல்லைத்தீவுக்குச் சென்று விட்டனர்.

நினைவுத்தூபி
படுகொலை செய்யப்பட்ட மக்களின் நினைவாக ஒதியமலைக் கிராமத்தில் அமைக்கப்பட்ட நினைவுத்தூபியை இராணுவத்தினர் இடித்து அழித்தனர். பின்னர் 2018 திசம்பர் 2 அன்று புதிய நினைவு தூபி ஒன்று அமைக்கப்பட்டு திறந்து வைக்கப்பட்டது.

இவற்றையும் பார்க்க
பொது மக்கள் மீதான இலங்கை அரசுப் படைகளின் தாக்குதல்களின் பட்டியல்

மேற்கோள்கள் 
 

1984 நிகழ்வுகள்
இலங்கையில் பொதுமக்கள் படுகொலைகள்
இலங்கையில் தமிழர்கள் படுகொலைகள்
முல்லைத்தீவு மாவட்டம்
சுனில் அரோரா

சுனில் அரோரா (Sunil Arora) (பிறப்பு13 ஏப்ரல் 1956) 23 ஆவது இந்தியத் தலைமைத் தேர்தல் ஆணையர் ஆவார்.  இவர் 1980 ஆம் ஆண்டு பிரிவைச் சாரந்த, ஓய்வு பெற்ற, இராசத்தான் பிரிவு இந்திய ஆட்சிப் பணி அலுவலர் ஆவார். இவர் இந்திய அரசின் இரு அமைச்சகங்களில் இரண்டு முறை செயலராகப் பணியாற்றியுள்ளார்.

தனிப்பட்ட வாழ்க்கை 
அரோராவின் தந்தையார் இந்திய இரயில்வேயில் பணி ஓய்வு பெற்ற கணக்கு அலுவலர் ஆவார். அரோராவின் தாயாரோ ஓசியார்பூர் டிஏவி கல்லூரியில் பணியாற்றினார். இவரது இரண்டு சகோதரர்களில் ஒருவரும் இந்திய ஆட்சிப்பணி அலுவலர் ஆவார். மற்றுமொரு சகோதரர் இந்திய வெளியுறவுத் துறையில் தூதரும் ஆவார்.

கல்வி 
அரோரா ஆங்கிலத்தில் சிறப்பு நிலை இளங்களைப்பட்டமும், முதுகலைப் பட்டமும் பெற்றவர் ஆவார். சண்டிகர் யூனியன் பிரதேசத்திலுள்ள பஞ்சாப் பல்கலைக்கழகத்தில் படித்தார்.

இந்திய ஆட்சிப்பணியில் சேர்வதற்கு முன்பாக 
இந்திய ஆட்சிப்பணி அலுவலராக நியமிக்கப்படுவதற்கு முன்பாக, சுனில் அரோரா ஜலந்தரில் உள்ள டிஏவி கல்லூரியல் இணைப் பேராசிரியராகப் பணியாற்றினார்.

ஓர் இந்திய ஆட்சிப்பணி அலுவலராக 
ஓர் இந்திய ஆட்சிப்பணி அலுவலராக, அரோரா, இந்திய அளவிலும், இராசத்தான் மாநில அளவிலும் கூடுதல் தலைமைச் செயலாளர்(உள்துறை), முதன்மைச் செயலாளர்(சிறுதொழிற்துறை), இராசத்தான் மாநில தொழில் மேம்பாடு மற்றும் முதலீட்டுக் கழகத் தலைவர் மற்றும் நிர்வாக இயக்குநர், இராசத்தான் முதலமைச்சரின் முதன்மைச் செயலாளர், ஜோத்பூர், நாகவுர், அல்வர் மற்றும் தோல்புர் மாவட்டங்களின் மாவட்ட ஆட்சியர்  மத்திய அரசின் தகவல் ஒலிபரப்புத்துறை செயலர், திறன் மேம்பாடு மற்றும் தொழில் முனைவோர் அமைச்சக செயலர், இந்திய உள்நாட்டுப் போக்குவரத்திற்கான வானூர்தி நிறுவனத்தின் தலைவர் மற்றும் நிர்வாக இயக்குநர், இந்திய குடிமை வான்வழிப் போக்குவரத்து அமைச்சகத்தின் இணைச் செயலாளர்  உள்ளிட்ட பல்வேறு முக்கியப் பதவிகளில் பணியாற்றியுள்ளார்.

அரோரா தனது அரசுப் பணியிலிருந்து 30 ஏப்ரல் 2016 அன்று ஓய்வு பெற்றார்.  பணி நிறைவிற்குப் பிறகு, அரோரா கூட்டாண்மை நிறுவன விவகாரங்களுக்கான இந்திய நிறுவனத்தின் முதன்மைச் செயல் அலுவலர் மற்றும் இயக்குநராக நியமிக்கப்பட்டார். இறுதியாக அவர் மீண்டும் இந்திய ஆட்சிப்பணி அலுவலராக மறு பணியமர்வு செய்யத்தக்க வகையில் கருதப்பட்டு அவ்வாறே செய்யப்பட்டார்.

இந்தியத் தலைமைத் தேர்தல் ஆணையர் 
அரோரா இந்தியாவின் இரண்டு தேர்தல் ஆணையர்களில் ஒருவராக 31 ஆகத்து 2017 பொறுப்பேற்றுக் கொண்டார். அரோரா தேர்தல் ஆணையராக செப்டம்பர் 1, 2017 இல் பொறுப்பேற்றுக் கொண்டார்.. ஓம் பிரகாஷ் ராவத்தைத் தொடர்ந்து, சுனில் அரோரா இந்தியத் தலைமைத் தேர்தல் ஆணையராக டிசம்பரில் சுனில் அரோரா இருப்பார் என நவம்பர் 26, 2018 இல் அறிவிக்கப்பட்டது. 2018 டிசம்பர் 2 ஆம் நாள் இந்தியத் தலைமைத் தேர்தல் ஆணையராக இவர் பொறுப்பேற்றார். இவரது பதவிக்காலம் அக்டோபர் 2021 வரையிலும் உள்ளது.

மேற்கோள்கள் 

1956 பிறப்புகள்
இந்தியத் தலைமை தேர்தல் ஆணையர்கள்
இந்திய ஆட்சிப் பணி அலுவலர்கள்
வாழும் நபர்கள்
பஞ்சாபி மக்கள்
அடிலைட்டு

அடிலைட்டு (Adelite) என்பது CaMgAsO4OH  என்ற மூலக்கூற்று வாய்ப்பாட்டால் விவரிக்கப்படும் ஓர் அரிய வகை கனிமம் ஆகும். கால்சியம், மக்னீசியம் ஆர்சனேட்டுகள் இக்கனிமத்தில் கலந்துள்ளன. வனேடியத்தைக் கொண்டிருக்கும் கனிமமான கோட்லோபைட்டுடன் சேர்ந்த திண்மக் காரைசல் வரிசையாக இது உருவாகிறது. பல்வேரு இடைநிலைத் தனிமங்கள் மக்னீசியத்திற்குப் பதிலாக இடம்பெற்றும், கால்சியத்தை இடப்பெயர்ச்சி செய்து ஈயம் இடம்பெற்றும் இதைப்போல பல்வேறு வகை கனிமங்கள் டப்டைட்டு குழு கனிமமாக உருவாகின்றன. 

நீலம், பச்சை, மஞ்சள், சாம்பல் போன்ற வேறுபட்ட நிறப் படிகங்களாக செஞ்சாய்சதுர வடிவில் குறிப்பாக பெருத்த அளவுகளில் அடிலைட்டு உருவாகிறது. மோவின் அளவுகோலில் இதன் கடினத்தன்மை அளவு 5 என்றும் ஒப்படர்த்தி 3.73 முதல் 3.79 வரை என்றும் அளவிடப்பட்டுள்ளன. 

சுவீடன் நாட்டிலுள்ள வர்மலேண்டு மாகானத்தில் 1891 ஆம் ஆண்டு முதன்முதலாக இக்கனிமம் கண்டறியப்பட்டது. தெளிவில்லாத என்ற பொருள் கொண்ட கிரேக்க மொழிச் சொல்லிலிருந்து அடிலைட்டு என்ற பெயர் பெறப்பட்டுள்ளது.   

பன்னாட்டு கனிமவியலாளர் சங்கம் அடிலைட்டு கனிமத்தை Ade என்ற குறியீட்டால் அடையாளப்படுத்துகிறது.

மேற்கோள்கள் 
 
Mindat.org
Webmineral data

கனிமங்கள்
ஆர்சனேட்டு கனிமங்கள்
கால்சியம் கனிமங்கள்
மக்னீசியக் கனிமங்கள்
நேர்ச்சாய்சதுரக் கனிமங்கள்
அரியலூர் மாவட்டத்திலுள்ள கல்வி நிலையங்கள்

அரியலூர் மாவட்டத்திலுள்ள கல்வி நிலையங்கள் என்பது தமிழகத்தின் அரியலூர் மாவட்டத்திலுள்ள கல்வி நிலையங்களைப் பற்றியதாகும்.

கல்லூரிகள்
மருத்துவக் கல்லூரி

அரசு மருத்துவக் கல்லூரி, அரியலூர்

கலை அறிவியல் கல்லூரிகள் 
 அரசு கலை மற்றும் அறிவியல் கல்லூரி, அரியலூர்
 மீனாட்சி ராமசாமி கலை அறிவியல் கல்லூரி
 மாடர்ன் கலை மற்றும் அறிவியல் கல்லூரி
 நேஷனல் கலை மற்றும் அறிவியல் கல்லூரி 
 மதர் ஞானம்மா மகளிர் கலை மற்றும் அறிவியல் கல்லூரி
 மீரா மகளிர் கலை மற்றும் அறிவியல் கல்லூரி.

பொறியியல் கல்லூரிகள் 
 மீனாட்சி ராமசாமி பொறியியல் கல்லூரி
 அண்ணா தொழில்நுட்ப பல்கலைக்கழகம், திருச்சிராப்பள்ளி - அரியலூர் வளாகம்
 கே.கே.சி பொறியியல் மற்றும் தொழில்நுட்ப கல்லூரி
 அரியலூர் பொறியியல் கல்லூரி
 நெல்லியாண்டவர் தொழில்நுட்ப கல்லூரி

ஆசிரியர் பயிற்சி கல்லூரிகள் 
 மீனாட்சி இராமசாமி கல்வியியல் கல்லூரி
 எம்.கே.கல்வியியல் கல்லூரி
 எஸ். ஆர்.எம். கல்வியியல் கல்லூரி
 ஸ்ரீ லக்ஷ்மி கல்வியியல் கல்லூரி
 ஸ்ரீ சரஸ்வதி கல்வியியல் கல்லூரி
 மெரிட் கல்வியியல் கல்லூரி
 கே. இந்திரா கல்வியியல் கல்லூரி
 ஸ்ரீ சௌபாக்யா கல்வியியல் கல்லூரி

பாலிடெக்னிக் கல்லூரிகள் 
 அரசு பாலிடெக்னிக் கல்லூரி, அரியலூர்
 மீனாட்சி இராமசாமி பாலிடெக்னிக் கல்லூரி
 மாடர்ன் பாலிடெக்னிக் கல்லூரி
 நேஷனல் பாலிடெக்னிக் கல்லூரி

செவிலியர் பயிற்சி கல்லூரிகள்
 அன்னை தெரசா மருந்தியல் மற்றும் செவிலியர் கல்லூரி
கரூர் மாவட்டத்திலுள்ள கல்வி நிலையங்கள்

கரூர் மாவட்டத்திலுள்ள கல்வி நிலையங்கள் என்பது கரூர் மாவட்டத்திலுள்ள பள்ளி மற்றும் கல்லூரிகளின் தொகுப்பாகும்.

பல்கலைக் கழகங்கள்

கல்லூரிகள்

கலை அறிவியல் கல்லூரிகள் 
 அரசினர் கலைக் கல்லூரி, கரூர்
 டாக்டர் கலைஞர் அரசினர் கலைக்கல்லூரி, குளித்தலை
 அரசு கலை அறிவியல் கல்லூரி, மைலம்பட்டி , கரூர்
 கொங்கு கலை அறிவியல் கல்லூரி (கரூர்)
 ஆசான் கலை அறிவியல் கல்லூரி, கரூர்
 அன்னை மகளிர் கலை மற்றும் அறிவியல் கல்லூரி புன்னம் சத்திரம்
 வள்ளுவர் கல்லூரி அறிவியல் மற்றும் மேலாண்மை கல்லூரி, கரூர்
 அருங்கரை அம்மன் கலை அறிவியல் கல்லூரி,சின்ன தாராபுரம்
 ஜெய்ராம் கலை மற்றும் அறிவியல் கல்லூரி, கரூர்
 கேம்பிரிட்ஜ் கலை அறிவியல் கல்லூரி, வட்ட மங்களம்
 உஸ்வத்துன் ஹஸனா மாமாஞ்சி ஹாஜி அப்துல் லத்தீப் மகளிர் கல்லூரி,பள்ளப்பட்டி
 ஶ்ரீ சாரதா நிக்கேதன் மகளிர் கலை அறிவியல் கல்லூரி
 கிருஷ்ணா கலை அறிவியியல் கல்லூரி, கொள்ளுதண்ணீர்பட்டி,(மைலம்பட்டி) கரூர் மாவட்டம்

பொறியியல் கல்லூரிகள் 
 எம். குமாரசுவாமி பொறியியல் கல்லூரி
 செட்டிநாடு பொறியியல் மற்றும் தொழில்நுட்பக் கல்லூரி
 வி.எஸ்.பி. பொறியியல் கல்லூரி, காருடையாம்பாளையம்

உணவக மேலாண்மையியல் கல்லூரிகள்
1.வள்ளுவர் கேட்டரிங் மற்றும் ஹோட்டல் மேனேஜ்மெண்ட் இன்ஸ்டிடியூட், கரூர்

2.S.J கேட்டரிங் மற்றும் ஹோட்டல் மேனேஜ்மெண்ட் இன்ஸ்டிடியூட், மைலம்பட்டி, கரூர்

கல்வியியல் கல்லூரிகள்
 சேரன் கல்வியியல் கல்லூரி, கரூர்
 எம். குமாரசாமி கல்வியியல் கல்லூரி, கரூர்
 கலியமால் கல்வியியல் கல்லூரி, கரூர்
 ஜெயராம் கல்வியியல் கல்லூரி, கரூர்

ஆசிரியர் பயிற்சி கல்லூரிகள்
 ஆஸி கல்வியியல் கல்லூரி, கரூர்
 அரை ஆசிரியர் பயிற்சி நிறுவனம், கரூர்
 B.T.K. ஆசிரியர் பயிற்சி நிறுவனம், கரூர்
 ஜெயராம் கல்வியியல் கல்லூரி, கரூர்
 ஜெயராம் ஆசிரியர் பயிற்சி நிறுவனம், கரூர்
 ஜான் ஆசிரியர் பயிற்சி நிறுவனம், குலத்தலை தாலுக்
 காளியம்மாள் கல்வியியல் கல்லூரி, கரூர்
 எம். குமாரசாமி கல்வியியல் கல்லூரி, கரூர்
 M.S.E.S. கல்வியியல் கல்லூரி, கரூர்
 பொன் காளியம்மன் கல்வியியல் கல்லூரி, கரூர்
 ராசம்மா கல்வியியல் கல்லூரி, கரூர்
 ராசம்மாஆசிரியர் பயிற்சி நிறுவனம், கரூர்
 செர்வைட் கல்வியியல் கல்லூரி, கரூர்
 ஸ்ரீ பாலாஜி இன்ஸ்டிடியூட் ஆஃப் ஆசிரியர் பயிற்சி நிறுவனம், கரூர்
 ஸ்ரீ சுப்பிரமணிய ஆசிரியர் பயிற்சி நிறுவனம், குலத்தலை தாலுக்கா

செவிலியர் பயிற்சி கல்லூரிகள்
 சக்தி நர்சிங் கல்லூரி, கரூர்
 ஸ்ரீ அரவிந்தோ நர்சிங் கல்லூரி, கரூர்
 எம் ஜி ஆர் நர்சிங் கல்லூரி, தரகம்பட்டி கரூர்

பாலிடெக்னிக் கல்லூரிகள்
 கரூர் பாலிடெக்னிக் கல்லூரி, கரூர்
 அருள்முருகன் பாலிடெக்னிக் கல்லூரி, கரூர்
 கொங்கு ஹைடெக் பாலிடெக்னிக், தடாகோயில், அரவக்குறிச்சி, கரூர்
அரசு பாலிடெக்னிக் கல்லூரி, காணியாளம்பட்டி, கரூர் மாவட்டம்.

மேற்கோள்கள் 

கரூர் மாவட்டம்
கரூர் மாவட்டத்திலுள்ள கல்வி நிலையங்கள்
டிஜிட்டல் பணப்பை

எண்ணிமப் பணப்பை அல்லது டிஜிட்டல் பணப்பை (digital wallet) என்பது ஒரு மென்பொருள். தற்பொழுது இம்மென்பொருள் உலகளாவிய பயன்பாட்டிற்கு வந்துள்ளது. உலகில் பலராலும் மிகுதியாக பயன்படுத்தப்படும் மென்பொருளாக திகழ்கிறது. உங்களுடைய கடன் அட்டை, பற்று அட்டை, முகவரிகள், உரிமங்கள் என எல்லாவற்றையும் இதில் சேமித்து வைக்க வேண்டும். அது இரகசியக் குறியீடுகளாக திறன்பேசியில் அமர்ந்து கொள்ளும். அதற்கென தனிப்பட்ட கடவுச் சொற்களை வைத்துக் கொள்ளலாம்.

கூகுள் நிறுவனம் டிஜிட்டல் பணப்பை மென்பொருளை முதன் முதலில் 2012 ஆண்டு அளவில் சந்தைப்படுத்தியது. ஒரு பொருளை கடை ஒன்றில் வாங்கும் போது, திறன்பேசியை கடையிலுள்ள கருவியில் தட்டினால் போதும். உங்கள் கடனட்டை மூலம் பணம் செலுத்தப்பட்டு விடும். இதற்கு 'அண்மைத் தகவல் தொடர்பு' (Near field communication) எனப்படும் அருகாமைத் தொடர்பு தொழில்நுட்பம் அவசியம். ஆண்ட்ராய்டு இயங்குதளம், துவங்கி வைத்த இந்த பயணம் இன்று பல வடிவங்களில், பல இயங்கு தளங்களில் வளர்ந்து ஆப்பிள் ஐஓஎஸ்-இல் 'பாஸ்புக்' (Passbook) என்னும் பெயரில் நுழைந்திருக்கிறது.

மேற்கோள்கள்

எண்ணிம நாணயம்
கௌசல்யா சங்கர்

கௌசல்யா சங்கர் என்பவர் தமிழகத்தைச் சேர்ந்த சமூகச் செயற்பாட்டாளர் மற்றும் உடுமலை சங்கர் கொலை வழக்கு மூலம் அறியப்பட்டவர் ஆவார். உடுமலையைச் சேர்ந்த பட்டியலின இளைஞரான சங்கரை பழனியைச் சேர்ந்த சின்னச்சாமியின் மகளான இவர் காதல் திருமணம் செய்தார். கவுசல்யாவின் பெற்றோர், சங்கரை 2016 மார்ச் 13 ஆம் நாள் ஆணவக் கொலை செய்தனர். கொலைக்குக் காரணமான கவுசல்யாவின் பெற்றோர் காவல்துறையால் கைது செய்யப்பட்டு நீதிமன்றத்தால் தண்டிக்கப்பட்டனர்.

சங்கரின் மரணத்திற்குப் பின்னர் சங்கர் குடும்பத்தினருடன் வசித்து வந்த கௌசல்யா சாதி ஒழிப்புச் செயற்பாட்டாளாராக அறியப்பட்டார். கௌசல்யாவிற்கு மாதம்தோறும் 11,250 ரூபாய் ஓய்வூதியமும், சங்கரின் தந்தை வேலுச்சாமிக்குச் சத்துணவுத் துறையில் வேலையும் தமிழக அரசு வழங்கியது. மார்ச் 13 2018 இல் சங்கர் சமூக நீதி அறக்கட்டளை என்ற பெயரில் தனிப்பயிற்சி மையத்தை கௌசல்யா தொடங்கினார்.

மறுமணம் 
கொளத்தூர் மணி, தியாகு மற்றும் எவிடன்ஸ் கதிர் தலைமையில் 2018 டிசம்பர் 9 ஆம் நாள் தந்தை பெரியார் திராவிடக் கழகத்தில் சக்தி என்பவரைக் கௌசல்யா மறுமணம் செய்துகொண்டார். இத்திருமணத்திற்குப்பின் சக்தி மீது சில பாலியல் புகார்கள் வந்ததன் அடிப்படையில், கொளத்தூர் மணி மற்றும் தியாகுவால் விசாரிக்கப்பட்டு, சக்திக்கு 3 லட்சம் அபராதம் விதிக்கப்பட்டது. கௌசல்யாவும் சக்தியின் தவறுக்கு வருத்தம் தெரிவித்து தீர்ப்பை ஏற்றுக் கொண்டார்.

மேற்கோள்கள் 

வாழும் நபர்கள்
சாதிய எதிர்ப்புச் செயற்பாட்டாளர்கள்
பாண்டியன் ஸ்டோர்ஸ் (தொலைக்காட்சித் தொடர்)

பாண்டியன் ஸ்டோர்ஸ் என்பது  விஜய் தொலைக்காட்சியில் அக்டோபர் 1, 2018 ஆம் ஆண்டு முதல் திங்கள் முதல் சனி வரை இரவு 8 மணிக்கு ஒளிபரப்பான தொலைக்காட்சி நாடகத் தொடர் ஆகும்.

இது அண்ணன் தம்பிகள் 4 பேரைச் சுற்றி அமையும் கதைக்களம் ஆகும். இந்த தொடரில் ஸ்டாலின், சுஜிதா, குமரன் தங்கராஜன், வெங்கட் ரங்கநாதன், சித்ரா, ஹேமா ராஜ்குமார்,  சரவணன் விக்ரம் மற்றும் பலர் நடித்திருந்தனர்.

இந்த தொடரின் இறுதி அத்தியாயம் 28 அக்டோபர் 2023 அன்று ஒளிபரப்பப்பட்டு, 1,348 அத்தியாயங்களுடன் நிறைவு பெற்றது.
இந்த தொடரின் இரண்டாம் பாகம் பாண்டியன் ஸ்டோர்ஸ்: தந்தை சொல் மிக்க மந்திரம் இல்லை என்ற பெயரில் 30 அக்டோபர் 2023 ஒளிபரப்பாகிறது.

கதைச்சுருக்கம்
பாண்டியன் ஸ்டோர்ஸ் என்னும் மளிகை கடை ஒன்றை நடத்தி வருகின்றனர் அண்ணன், தம்பி நால்வர். இந்த குடும்பத்தின் மூத்த மருமகள் தனலட்சுமி. அனைவரையும் அன்பால் அரவணைப்பவர். தன் கணவரின் தம்பிகளை, தன் பிள்ளைகள் போல் பார்த்துக் கொள்வார். இந்த குடும்பத்தில் மற்ற மருமகளாக வரும் மீனா, முல்லை ஆகியோரால் இவர்களின் மகிழ்ச்சியும், ஒற்றுமையும் நீடிக்குமா? என்பதுதான் இந்த தொடரின் கதை.

நடிகர்கள்

முதன்மை கதாபாத்திரங்கள்
 ஸ்டாலின் - சத்தியமூர்த்தி பாண்டியன் (மூர்த்தி)
 சுஜிதா - தனலட்சுமி சத்தியமூர்த்தி (தனம்)
 வெங்கட் ரங்கநாதன் - ஜீவானந்தம் (ஜீவா)
 குமரன் தங்கராஜன் - கதிரவன் (கதிர்)
 ஹேமா ராஜ்குமார் - மீனாட்சி ஜீவானந்தம் (மீனா)
 சித்ரா (2018-2020) → காவியா - முல்லை கதிர்
 சரவணன் விக்ரம் - கண்ணன்

துணைக் கதாபாத்திரங்கள் 
 ஷீலா - லட்சுமி (சத்தியமூர்த்தி, ஜீவா, கதிர், கண்ணன் ஆகியோரின் தாய்)
 சாந்தி வில்லியம்ஸ் - "பிள்ளையார் பட்டி" பார்வதி (முல்லையின் தாய்)   
 ரோசரி - முருகநாதன் (முல்லையின் தந்தை)
 சுமங்கலி - காமாட்சி (தனலட்சுமி அம்மா)
 டேவிட் சாலமன் - ராஜா (தனலட்சுமியின் சகோதரன்)
 கம்பம் மீனா செல்லமுத்து - கஸ்தூரி
 சத்யா சாய் - மெஹருன்னிசா (430-)

சிறப்புத் தொடர்கள்
 மீனாவின் வளைகாப்பு நிகழ்வு தனித் தொடராக ஒளிபரப்பானது. அதில் விஜய் டிவியின் மற்ற திரைத்தொடர்களில் நடித்த நடிகைகள் சிறப்புத் தோற்றத்தில் பங்கேற்றனர்.
 ஜீவா - மீனா ஆகியோரின் குழந்தைக்கு பெயரிடும் நிகழ்வும் தனித்தொடராக ஒளிபரப்பானது.
 பாரதி கண்ணம்மா திரைத்தொடரின் கதாப்பாத்திரங்கள் ஐந்து நாட்கள் இத்தொடரில் தோன்றினர்.
 ராஜா ராணி திரைத்தொடரில், மீனாவும் முல்லையும் பங்கேற்றதாக காட்சிகள் அமைக்கப்பட்டா.

நேர அட்டவணை
இந்த தொடர் 1 அக்டோபர் 2018 முதல் 21 ஜூன் 2019 வரை திங்கள் முதல் வெள்ளி வரை இரவு 10 மணிக்கு ஒளிபரப்பானது. பிக் பாஸ் தமிழ் 3 என்ற நிகழ்ச்சிக்காக 24 ஜூன் 2019 முதல் இரவு 8 மணிக்கு நேரம் மாற்றப்பட்டு ஒளிபரப்பாகி வருகின்றது.

மதிப்பீடுகள் 
கீழேயுள்ள அட்டவணையில் நீல எண்கள் மிகக் குறைந்த மதிப்பீடுகளையும் சிவப்பு எண்கள்  மிக உயர்ந்த மதிப்பீடுகளைக் குறிக்கும்.

வேறு மொழிகளில் மறுதயாரிப்பு

விருதுகளும் பரிந்துரைகளும்

மேற்கோள்கள்

வெளி இணைப்புகள்
Pandian Stores ஹாட் ஸ்டார்
 

விஜய் தொலைக்காட்சி நிகழ்ச்சிகள்
தமிழகத்தின் தொலைக்காட்சி நிகழ்ச்சிகள்
தமிழ் குடும்பத் தொலைக்காட்சி தொடர்கள்
2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
2018 இல் தொடங்கிய தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
மறு ஆக்கம் செய்யப்பட்ட தமிழ்த் தொலைக்காட்சி தொடர்கள்
2023 இல் நிறைவடைந்த தமிழ்த் தொலைக்காட்சி நிகழ்ச்சிகள்
சூரியக் கோயில், ஜாம்நகர்

கோப் சூரியக் கோயில் (Gop temple) இந்தியாவின் குஜராத் மாநிலத்தில், சௌராஷ்டிர தீபகற்பத்தில் அமைந்த ஜாம்நகர் மாவட்டத்தின் ஜாம்ஜோத்பூர் தாலுக்காவில், சின்வாரி கிராமத்தில் அமைந்த இக்கோயில்  கிபி 525-550களில் கட்டப்பட்டு சூரிய தேவனுக்கு அர்ப்பணிக்கப்பட்ட கோயிலாகும்.   இக்கோயில் 23 அடி உயர கோபுரம் கொண்டது. தற்போது இக்கோயில் சிதிலமடைந்த நிலையில் உள்ளது.  

இக்கோயில் கோப் மலையின் தென்மேற்கில் வர்த்து ஆற்றின் கரையில் அமைந்துள்ளது.

இதனையும் காண்க 
சூரியன் கோயில், குஜராத்
 கொனார்க் சூரியன் கோயில், ஒடிசா
 மார்தாண்ட சூரியன் கோயில், காஷ்மீர்
 சூரியனார் கோவில், ஆடுதுறை, தமிழ்நாடு
 அரசவல்லி சூரியன் கோயில், ஸ்ரீகாகுளம், ஆந்திரப் பிரதேசம்
 சூரிய மதம்
 ராணியின் கிணறு

மேற்கோள்கள்

சூரியக் கோயில்கள்

இந்திய இந்துக் கோயில்கள்
ஏழாம் நூற்றாண்டு இந்துக் கோயில்கள்
குசராத்தில் சுற்றுலாத்துறை
குஜராத்திலுள்ள இந்து கோயில்கள்
ஜாம்நகர் மாவட்டம்
திருமணம் (தொலைக்காட்சித் தொடர்)

திருமணம் என்பது  8 அக்டோபர் 2018 முதல் 16 அக்டோபர் 2020 ஆம் ஆண்டு வரை கலர்ஸ் தமிழ் தொலைக்காட்சியில் திங்கள் முதல் சனிக்கிழமை வரை இரவு 10 மணிக்கு ஒளிபரப்பான காதல் மற்றும் குடும்பம் சார்ந்த தொலைக்காட்சி நாடகத் தொடர் ஆகும்.

இந்த தொடர் கன்னட மொழியில் புகழ் பெற்ற 'அக்னிசாட்சி' என்ற தொடரின் மறு ஆக்கம் ஆகும். புதுமுக நடிகர் சித்து என்பவர் சந்தோஷாகவும் இவருக்கு ஜோடியாக நந்தினி தொடர் புகழ் 'ஷ்ரேயா அஞ்சன்' என்பவர் ஜனனியாகவும் நடித்துள்ளார்கள்.

இந்த தொடரை அத்தியாயம் 1 முதல் 76 வரை பிரபல தமிழ்த் திரைப்பட இயக்குநர் 'மித்ரன் ஜவஹர்' என்பவர் இயக்கியுள்ளார். ஒளிப்பதிவாளர் 'பாலசுப்ரமணியம்' ஒளிப்பதிவு செய்கின்றார், இவர் தேவர் மகன், திருடா திருடா போன்ற 50 மேட்பட்ட திரைப்படங்களுக்கு ஒளிப்பதிவு செய்துள்ளார் என்பது குறிப்பிடத்தக்கது.

கதைச்சுருக்கம்
சந்தோஷ் வேறு ஒரு பெண்ணைக் காதலித்து, குடும்பத்தினரின் நிர்ப்பந்தத்தின் பெயரில் ஜனனியை திருமணம் செய்கின்றான்.
இத்திருமணத்தை விரும்பாத சந்தோஷ் ஜனையிடம் விவாகரத்து செய்ய கையெழுத்து வாங்குகிறான். விவாகரத்திற்குப் பிறகு ஜனனி மற்றும் சந்தோஷ் இடையே அன்பும், வெறுப்பும் கலந்த ஓர் உறவு நீள்கிறது. அந்த உறவில் காதலும் துளிர்க்கிறதா என்பதுதான் கதை.

நடிகர்கள்

முதன்மை கதாபாத்திரம்
 சித்து - சந்தோஷ்
 ஷ்ரேயா அஞ்சன் - ஜனனி

சந்தோஷ் குடும்பத்தினர்
 இந்துமதி - மாயா (அண்ணி)
 சிவலிங்கம் பானு - சீனிவாசன் (அப்பா)  
 தீபக் - நவீன் (சகோதரன்) 
 டினா - ஆர்த்தி (மாயாவின் சகோதரி)
 பீட்டோ - கெளதம் (சந்தோஷ் நண்பன்)
 ரெய்சா ரெய் - சுவேதா (சகோதரி)

ஜனனி குடும்பத்தினர்
 மனோஜ் குமார் - லக்ஷ்மணன் (அப்பா)
 கிருவா - சுமதி (அம்மா)
 பிரீத்தி (2018-2020) → வித்தியா சந்திரன் (2020) - அனிதா (சகோதரிகள்)
 ஹரி கிருஷ்ணா - வினோத் (சகோதரன்)
 ரேகா - வாணி (வினோத் மனைவி)
 மைத்ரேயன் - ஆனந்த் (உறவினர்)

துணை கதாபாத்திரம்
 ஷெரின் ஜானு - சக்தி (சந்தோஷின் முன்னாள் காதலி) 
 பாலசுப்ரமணியம்  
 அட்லின்   
 தீபா 
 சுவேதா
 அர்ச்சனா

சிறப்புத் தோற்றம் 
 சூரி - (பகுதி 1)  
 ஊர்வசி -

சாதனை
இந்த தொடர் சில மணிநேரம் தேசிய அளவிலான டுவிட்டர் ட்ரெண்ட்டிங்கில் திருமணம் ஹேஷ் டாக் (#திருமணம்) முதல் இடம் பெற்றிருந்தது என்பது குறிப்பிடத்தக்கது.

விருதுகள் மற்றும் பரிந்துரைகள்

ஆதாரங்கள்

வெளி இணைப்புகள்

கலர்ஸ் தமிழ் தொலைக்காட்சி நிகழ்ச்சிகள்‎
தமிழ்த் தொலைக்காட்சி நாடகங்கள்
தமிழகத்தின் தொலைக்காட்சி நிகழ்ச்சிகள்
தமிழ் காதல் தொலைக்காட்சி நாடகங்கள்
2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
2018 இல் தொடங்கிய தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
கன்னடத்தில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள்
2020 இல் நிறைவடைந்த தமிழ்த் தொலைக்காட்சி நிகழ்ச்சிகள்
டான்ஸ் விஸ் டான்ஸ்

டான்ஸ் விஸ் டான்ஸ் என்பது 2018 ஆம் ஆண்டு முதல் கலர்ஸ் தமிழ் தொலைக்காட்சியில் நவம்பர் 24 முதல் சனி மற்றும் ஞாயிறு இரவு 8 மணிக்கு ஒளிபரப்பான நடன நிகழ்ச்சி இதுவாகும். இந்த தொடரை கீர்த்தி மற்றும் விஜய் தொகுத்து வழங்க, பிரபல நடன இயக்குநர் பிருந்தா மற்றும் தமிழ்த் திரைப்பட நடிகர் நகுல் ஆகியோர் நடுவராக இருந்தார்கள் .  இந்த நடன நிகழ்ச்சியின் வெற்றியாளர் அங்கிதா மற்றும் பூஜா ஆவார்கள்.

வெற்றியாளர்கள்

போட்டியாளர்கள்

சிறப்பு விருந்தினர்கள்

ஆதாரங்கள்

வெளி இணைப்புகள்
 கலர்ஸ் தமிழ் முகநூல் in தமிழ்
 கலர்ஸ் தமிழ் யூட்யுப் in தமிழ்

கலர்ஸ் தமிழ் தொலைக்காட்சி நிகழ்ச்சிகள்‎
தமிழகத்தின் தொலைக்காட்சி நிகழ்ச்சிகள்
தமிழ் நடன தொலைக்காட்சி நிகழ்ச்சிகள்
தமிழ் உண்மைநிலை தொலைக்காட்சி நிகழ்ச்சிகள்
2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
2018 இல் தொடங்கிய தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
மகாநந்தி

மகாநந்தி (Mahanandin)  வட இந்தியாவின் மகத நாட்டை ஆண்ட சிசுநாக வம்சத்தின் இறுதி அரசன் ஆவார். இவரது மகன் மகாபத்ம நந்தன் மகதத்தில் நந்த வம்சத்தை நிறுவியர் ஆவார்.

வரலாறு
சிசுநாக வம்சத்தின் 9-வது மன்னராக நந்தி வர்தனனையும், அவரது மகன் மகாநந்தியை  பத்தாவதும் மற்றும் இறுதி மன்னராக புராணங்கள் கூறுகிறது சிசுநாக வம்சத்தின் மகாநந்திக்கும்,  கீழ்  குலப்பெண்ணுக்கும் பிறந்த மகாபத்ம நந்தன் என்பவர், தனது தந்தையான மகாநந்தியைக் கொன்று, மகத நாட்டைக் கைப்பற்றி, நந்த வம்சத்தின்  ஆட்சியை நிறுவினார்.

மேற்கோள்கள்

ஆதாரங்கள்
 
 
 

இந்தியப் பேரரசர்கள்
வில்லிவாக்கம் அமிர்தவல்லித் தாயார் உடனுறை சௌமிய தாமோதரப் பெருமாள் கோயில்

அமிர்தவல்லித் தாயார் உடனுறை சௌமிய தாமோதரப் பெருமாள் கோயில் என்பது தமிழ்நாட்டில் சென்னை, வில்லிவாக்கத்தில் அமைந்துள்ள ஒரு கிருட்டிணன் கோயிலாகும்.

பெயர்க்காரணம் 
யசோதை தன் மகன் கிருஷ்ணனை வெளியில் செல்லாதபடி இடுப்பில் கயிற்றால் கட்டி அதை உரலில் கட்டிவைத்தாள். ஆனாலும் கிருஷ்ணன் உரலையும் சேர்த்து இழுத்துச் சென்று இரண்டு அசுரர்களுக்கும் விமோசனம் கொடுத்தான். இவ்வாறு கயிற்றால் கட்டும்போது கயிறு அழுத்தியதால் கிருஷ்ணனின் வயிற்றில் தழும்பு ஏற்பட்டது. எனவே, கிருஷ்ணன் தாமோதரன் என அழைக்கப்படுகிறான். ‘தாமம்’ என்றால் கயிறு, ‘உதரம்’ என்றால் வயிறு என்று பொருள். அழகாக, புன்னகை ததும்பக் காட்சி தருவதால் ‘சௌமிய’ தாமோதரப் பெருமாள் என அழைக்கப்படுகிறார்.

தொன்மவியல் 
வில்வலன், வாதாபி என்னும் இரு அரக்கர்கள் சிவ பக்தர்களைப்போல வேடம் பூண்டு, முனிவர்களை உணவு உண்ண அழைத்துவருவர். வில்வலன் மாய சக்தியால் தன் தம்பியையே உணவாக சமைத்து முனிவர்களுக்கு விருந்தளிப்பான். அவர்கள் சாப்பிட்டு முடித்ததும் வாதாபியை வெளியே வாரச்சொல்லி அழைப்பான். அப்போது, உணவருந்திய முனிவர்களின் வயிற்றைக் கிழித்துக் கொண்டு தம்பி வெளியே குதிப்பான். இதனால் முனிவர்கள் இறந்துவிடுவார்கள்.

அகத்தியர் வந்தபோது வில்வலனும் வாதாபியும் வழக்கம்போல் அவரையும் விருந்துக்கு அழைத்தனர். தம்முடைய ஞானக்கண்ணால் அசுரர்களின் சூழ்ச்சியை அறிந்த அகத்தியர், விருந்துண்டதும் தம் வயிற்றைத் தடவி உணவைச் செரிக்கச் செய்துவிட்டார். பின்னர் வில்வலனும் அழிக்கப்பட்டான். இதனால் பிரம்மஹத்தி தோஷத்தைப் பெற்று அதைத் தீர்க்க படிகலிங்கத்தை வழிபட்டு பரிகாரம் அடைந்த தலம் என்று இத்தலம் குறித்து கூறப்படுகிறது. இக்கோயிலில் அருகில் அகத்தீஸ்வரர் ஆலயம் அமைந்துள்ளது.

வழிபாடு 
ஆண்டு தோறும் தமிழ் மாதப் பிறப்பு, அமாவாசை, பெளர்ணமி, திருவோண நட்சத்திரம், ஏகாதசி, திதி ஆகிய நாட்களில் பெருமாளும் தாயாரும் தோட்டத்தில் உலாவந்து, மாலை ஏழு மணிக்கு ஊஞ்சல் சேவையில் பக்தர்களுக்கு அருள்பாலிக்கின்றனர்.

மேற்கோள்கள் 

சென்னை மாவட்டத்திலுள்ள பெருமாள் கோயில்கள்
உத்யோக் ஆதார்

உத்யோக் ஆதார் (Udyog Aadhar) என்பது இந்திய அரசினால் வழங்கப்பட்ட 12 இலக்கங்கள் கொண்ட தனித்துவ அடையாள எண் ஆகும். இதனை இந்திய அரசின் சிறு, குறு மற்றும் நடுத்தர முனைவக அமைச்சகமானது இந்தியாவில் உள்ள சிறு மற்றும் நடுத்தர முனைவகத்திற்காக வழங்கியுள்ளது. மேலும் இது வணிகத்திற்கான ஆதார் எனவும் அழைக்கப்படுகிறது. சூலை, 2018 அன்றைய நிலவரப்படி 48 இலட்சத்திற்கும்  அதிகமான சிறு, குறு மற்று நடுத்தர முனைவகங்கள் இதில் பதிவு செய்யப்பட்டுள்ளன.

செப்டம்பர், 2015 இல் இந்திய அரசின் சிறு, குறு மற்றும் நடுத்தர முனைவக அமைச்சகமானது  சிறு, குறு மற்றும் நடுத்தர முனைவக அமைச்சக முன்னேற்றச் சட்டம்  2006 இன் கீழ் இந்த உத்யோக் ஆதார் திட்டத்தினை அறிமுகப்படுத்தியது. உத்யோக் ஆதார் திட்டத்தில் பதிவு செய்வது இலவசமாகும்.

பயன்கள் 

 வரி விலக்கு
 நேரடி வரி சட்டங்களின் கீழ் விலக்கு
 காப்புரிமைகள் மற்றும் வர்த்தக முத்திரைகள் பதிவு செய்வதற்கான  கட்டணம் 50% குறைப்பு
 கடன் உத்தரவாத திட்டம்
 தாமதமாக செலுத்துவதிலிருந்து பாதுகாப்பு
 குறைந்த வட்டி விகிதம் மற்றும் பொறுப்புறுதி இல்லாமல் கடன் வழங்குவது
 அந்நிய நாடுகளில்நடக்கும் வணிக கண்காட்சிகளில் கலந்துகொள்வதற்காக இந்திய அரசிடமிருந்து நிதி உதவி
 நிறுவனத்தின் வருவாயை அதிகரிக்க மானியங்கள் வழங்கப்பட்டன
 மின்சார கட்டணத்தில் சலுகை
 அரசாங்கம் ஒப்பந்தப்புள்ளிகளுக்காக  விண்ணப்பிக்கும் போது விலக்கு வழங்கப்படும்
 சுங்கவரி பயன்கள்

தகுதி 
இந்த அட்டை பெறுவதற்கான தகுதிகள்.

 உரிமையாளர்
 ஒரு நபர் நிறுவனம்
 கூட்டு நிறுவனம்
 தனியார் நிறுவனம்
 கூட்டுறவு சங்கங்கள்

இவற்றையும் காண்க 

 ஆதார் அடையாள அட்டை

சான்றுகள்

வெளியிணைப்புகள் 

 அதிகாரப்பூர்வ வலைத்தளம்
 உத்யோக் ஆதார் துண்டு வெளியீடு 
 உத்யோக் ஆதார் விகாஸ்பீடியாவில்

இந்திய அரசுத் திட்டங்கள்
இயக்க நரம்பணு

இயக்க நரம்பணுக்கள்  (ஆங்கிலம்: Motor neuron) மூளை மற்றும் தண்டுவடத்தில் காணப்படும்  நரம்பணுக்களின் ஒரு வகையாகும். இவைகள் மூளை மற்றும் தண்டுவடம் பெற்ற உணர்வுகளுக்கு ஏற்றவாறு கட்டளைகளை வெளிக்காவும் நரம்பு மூலம் உடலின் பல பகுதிகளுக்கு அனுப்புகிறது.

இயக்க நரம்பணுக்கள்  பெரு மூளையின் இயக்கு புறணி, முள்ளந்தண்டு வடம் மற்றும் மூளைத்தண்டு பகுதிகளில் அமைந்துள்ளது. இயக்க நரம்பணு  வெளிக்காவும் நரம்புகள் மூலம் கட்டளைகளை கடத்துகிறது. வெளிக்காவும் நரம்பு (Efferent nerve fiber) என்பது இயக்கு நரம்பு ஆகும். வெளிக்காவும் நரம்புகள் இவையே மைய நரம்புத் தொகுதியிலிருந்து சமிக்ஞைகளை செயற்படு உறுப்புகளில் இருக்கும் இயக்க நரம்பணுக்களுக்குக் கடத்தும் நரம்புகள். எடுத்துக் காட்டாக மைய நரம்புத் தொகுதியிலிருந்து ஒரு செயலுக்கான சமிக்ஞையை தசை, சுரப்பி போன்ற உடல் உறுப்புக்களுக்கு காவிச் செல்லும்.

வகைகள்
இயக்க நரம்பணு இரு வகையாக பிரிக்கப்படுகிறது அவைகள் முறையே மேல் இயக்க நரம்பணு, கீழ் இயக்க நரம்பணு ஆகும்.

மேல் இயக்க நரம்பணு
பெரு மூளையின் புறணியில் உள்ள  இயக்க நரம்பணுக்களே மேல் இயக்க நரம்பணுக்கள் ஆகும். இவைகளின் நரம்பிழை இடை நரம்புகள் மூலமாகவோ அல்லது நேரடியாகவோ  முள்ளந்தண்டு வடத்தில் உள்ள கீழ் இயக்க நரம்பணுக்களுடன் இணைக்கப்படுகிறது.

கீழ் இயக்க நரம்பணு
முள்ளந்தண்டு வடத்தில் உள்ள கீழ் இயக்க நரம்பணுக்கள் நரம்பிழைகள் மூலம்
ஒரு செயலுக்கான சமிக்ஞையை தசை, சுரப்பி போன்ற உடல் உறுப்புக்களுக்கு காவிச் செல்லும். 
கீழ் இயக்க நரம்பணு ஆல்பா, பீட்டா, காமா என மூன்று வகையாக பிரிக்கப்படுகிறது.

மேற்கோள்கள்

நரம்புகள்
நரம்புத் தொகுதி
பத்ருதீன் தியாப்ஜி

பத்ருதின் தியாப்ஜி(பிறப்பு : 10 அக்டோபர் 1844 - இறப்பு 19 ஆகஸ்ட் 1906) பிரித்தானியாவின் இந்தியாவைச் சேர்ந்த ஒரு பிரபல வழக்கறிஞர், செயற்பாட்டாளர் மற்றும் அரசியல்வாதி ஆவார். பம்பாய் உயர்நீதிமன்றத்தின் பாரிஸ்டராக பயிற்சி பெற்ற முதல் இந்தியரும் இவரே. இந்திய தேசிய காங்கிரஸின் மூன்றாவது தலைவராகவும் பணியாற்றினார் என்பது குறிப்பிடத்தக்கது. இவர் இந்திய தேசிய காங்கிரசின் முதல் முஸ்லிம் தலைவரும் ஆவார்.

பிறப்பு
பிரித்தானியாவின் இந்தியாவின் பம்பாய் மாகாணத்தில் 1844 ஆம் ஆண்டு அக்டோபர் 10 ஆம் நாள் சுலைமான் பொஹ்ரா சமூகத்தின் உறுப்பினரான முல்லாஹ் தியாப் அலி பாய் மியான் என்பவருக்கு மகனாக பிறந்தார்.

கல்வி
இந்தியாவில் ஆங்கிலேயருக்கு எதிரான சுதந்திரப்போராட்டத்தின் போது முஸ்லிம்கள் ஆங்கிலேயரை எதிர்த்ததைப்போல், ஆங்கில கல்விமுறையையும் எதிர்த்து வந்தனர். அத்தகைய கால கட்டத்தில் தனது ஏழு மகன்களையும் கல்வி கற்க இங்கிலாந்திற்கு அனுப்பி கல்வி கற்க செய்தார் இவர் தந்தை.

இவரது மூத்த சகோதரர், கமருத்தீன், இங்கிலாந்து மற்றும் வேல்ஸில் அனுமதிக்கப்பட்ட முதல் இந்திய வழக்கறிஞராக இருந்தார், இவரது சகோதரரின் மீதான ஈர்ப்பால், 15 வயதான பத்ருதின் சட்டம் பயில தூண்டியது.நியுபரி ஹை பார்க் கல்லூரியில் கல்வி பயின்றார்.

இந்தியாவில் கவர்னர் ஜெனரலாக இருந்து  ஓய்வு பெற்ற எலன்பரோவிற்கு அறிமுக கடிதங்களை அளித்தார் இவர் தந்தை, 1863 ஆம் ஆண்டில் லியோ பல்கலைக்கழகத்திலும் தொடர்ந்து மிடில் டெம்பிள் சட்ட கல்லூரியிலும் கல்வி பயின்றார். கண்பார்வை பிரச்சனையால் அவதிப்பட்ட தியாப்ஜி 1864 ஆம் ஆண்டு பம்பாய் திரும்பினார். 1865 ஆம் ஆண்டில் மீன்டும் கல்வியை தொடர்ந்த இவர் 1867 ஆம் ஆண்டு வழக்கறிஞராக பட்டம் பெற்றார்..

இந்தியா திரும்புதல்
டிசம்பர் 1867 ஆம் ஆண்டில் பம்பாய்க்கு திரும்பியப்பின், பம்பாய் உயர்நீதி மன்றத்தின் முதல் இந்திய பாரிஸ்டர் ஆனார் தியாப்ஜி.

இதையும் பார்க்க
இந்திய தேசிய காங்கிரஸ் கட்சி தலைவர்கள் பட்டியல்

ஆதாரங்கள் 

இந்திய அரசியல்வாதிகள்
இந்திய தேசிய காங்கிரஸ் அரசியல்வாதிகள்
இந்திய தேசிய காங்கிரஸின் தலைவர்கள்
1844 பிறப்புகள்
1906 இறப்புகள்
20 ஆம் நூற்றாண்டு இந்திய வழக்கறிஞர்கள்
இந்திய முஸ்லிம்கள்
இந்திய விடுதலைப் போராட்ட வீரர்கள்
பூபேஷ் பாகல்

பூபேஷ் பாகல் (Bhupesh Baghel (பிறப்பு: ஆகஸ்டு 23, 1961) என்பவர் இந்திய அரசியல்வாதி மற்றும் தற்போதைய சத்தீஸ்கர் மாநில முதலமைச்சர் ஆவார். 2018 ஆம் ஆண்டில் நடைபெற்ற மாநிலங்களவைத் தேர்தலில் பாரதிய ஜனதா கட்சியினை விட இந்திய தேசிய காங்கிரசு கட்சி பெரும்பானமையாக வெற்றி பெற்று ஆட்சியமைத்தது. சத்தீசுகர் மாநில காங்கிரசு குழுவின் தலைவராக அக்டோபர், 2014 முதல் இருந்து வருகிறார். இவர் துர்க் மாவட்டம் பதான் சட்டசபைத் தொகுதியில் இருந்து சட்டமன்ற உறுப்பினராகத் தேர்வானார்.

பின்னணி 
பூபேஷ் பகல் ஆகத்து 23, 1961 இல் வேளாண்மைக் குடும்பத்தில் பிறந்தார். இவர் குர்மி மக்கள் இனத்தைச் சேர்ந்தவர் ஆவார். இவரின் தந்தை நந்தகுமார் தாய் பிந்தேஷ்வர் பகல் ஆவர். இவர் முக்தேஷ்வரி பகல் என்பவரைத் திருமணம் செய்தார். இவருக்கு மரு. நரேந்திர தேவ் வர்மா எனும் மகள் உள்லார். இவர் இந்தி எழுத்தாளர் ஆவார்.

அரசியல் வாழ்க்கை 
பூபேஷ் பகல் 1980 ஆம் ஆண்டில் தனது அரசியல் குரு சண்டலால் சந்திரக்கரின் வழிகாட்டுதலின் கீழ் தனது அரசியல் வாழ்க்கையைத் துவங்கினார். 1985 ஆம் ஆண்டில் இந்திய இளைஞர் காங்கிரசின் உறுப்பினராகச் சேர்ந்தார். 1990 முதல் 1994 ஆம் ஆண்டு வரை துர்க் மாவட்ட தலைவராக இருந்தார். பின் 1994 முதல் 1995 வரை மத்தியப் பிரதேச இளைஞர் காங்கிரசின் உதவித் தலைவராக இருந்தார்.

சான்றுகள் 

அரசியல்வாதிகள்
சத்தீசுகர் நபர்கள்
1961 பிறப்புகள்
இந்திய தேசிய காங்கிரஸ் அரசியல்வாதிகள்
வாழும் நபர்கள்
சத்தீசுகர் முதலமைச்சர்கள்
சத்தீசுகர் அரசியல்வாதிகள்
ஜானி (2018 திரைப்படம்)

ஜானி (Johnny) என்பது 2018 ஆம் ஆண்டு வெளியான ஓர் இந்தியத் தமிழ்த் திரைப்படம் ஆகும். இத்திரைப்படத்தை தியாகராஜன் எழுதி, இயக்கி, பா.வெற்றிச்செல்வனால்தயாரிக்கப்பட்டது. இத்திரைப்படத்தில் பிரசாந்த், பிரபு, சஞ்சிதா செட்டி, ஆனந்த் ராஜ் மற்றும் ஆத்மா ஆகியோர் முக்கியக் கதாப்பாத்திரத்தில் நடித்துள்ளனர். ரஞ்சன் துரைராஜ் இசையமைப்பு மற்றும் எம். வி. பன்னீர்செல்வம் ஒளிப்பதிவு ஆகியவற்றை உள்ளடக்கி, இத்திரைப்படம் டிசம்பர் 14, 2018 அன்று வெளியானது. இத்திரைப்படமானது 2007 ஆம் ஆண்டு இந்தியில் வெளியான ஜானி கட்டார் என்னும் படத்தை மையப்படுத்தி எடுக்கப்பட்ட திரைப்படமாகும்.

நடிகர்கள் 
 பிரசாந்த் - ஜானி / சக்தி
 சஞ்சிதா செட்டி - ரம்யா
 பிரபு - ஜெய்சங்கர்
 ஆனந்த் ராஜ் - பிரகாஷ்
 ஆசுதோஷ் ராணா - ராம்
 சாயாஜி சிண்டே - கல்யாண்
 ஆத்மா பேட்ரிக் - சிவா
 கலைராணி
 தேவதர்சினி
 சுகுந்தன்
 ஜெயக்குமார்
 கிருஷ்ணமோகன்
 சந்தியா

கதைச் சுருக்கம் 
ஜானி (பிரசாந்த்), ஜெய்சங்கர் (பிரபு), பிரகாஷ் (ஆனந்த்ராஜ்), ராம் (அசுதோஷ் ராணா), மற்றும் சிவா (ஆத்மா பேட்ரிக்) உள்ளிட்ட ஐந்து பேரும் சேர்ந்து ஒரு குழுவாக செயல்பட்டு, சட்டவிரோத தொழில்களில் ஈடுபட்டு, குறுக்கு வழியில் சம்பாதித்து ஒரு சூதாட்ட கிளப்பை நடத்தி வருகின்றனர். இந்நிலையில் 2(1/2) கோடி ரூபாய் பணம் தயார் செய்தால் கையில் விலை உயர்ந்த போதைப்பொருள் கிடைக்கும் என்று ஜெய்சங்கரின் நண்பரான கல்யாண் (சாயாஜி சிண்டே) கூறுகிறார். இதற்காக ஐவரும் இணைந்து ஆளுக்கு ரூ.50 லட்சம் ஏற்பாடு செய்கிறார்கள். இப்பணத்தை எடுத்துச் செல்லும் பொறுப்பு சிவாவிடம் கொடுக்கப்படுகிறது. அப்போது ஜானிக்கு அந்த 2(1/2) கோடி பணத்தை இவர்களிடம் இருந்து கொள்ளையடித்து, தன் காதலியான ரம்யாவுடன் (சஞ்சிதா செட்டி) சேர்ந்து வெளிநாட்டுக்கு சென்று வாழலாம் என மனதில் நினைக்கிறார். அவர் நினைத்தது போல் இப்பணத்தை கொள்ளையடித்தாரா? அவருடைய காதலியுடன் சேர்ந்து வெளிநாட்டிற்கு சென்றாரா?? என்பதே இத்திரைப்படத்தின் கதையாகும்.

மேற்கோள்கள் 

2018 தமிழ்த் திரைப்படங்கள்
இந்தியத் தமிழ்த் திரைப்படங்கள்
பிரசாந்த் நடித்த திரைப்படங்கள்
பிரபு நடித்த திரைப்படங்கள்
ஆனந்த் ராஜ் நடித்த திரைப்படங்கள்
துப்பாக்கி முனை

துப்பாக்கி முனை (Thuppakki Munai) என்பது 2018 ஆம் ஆண்டு வெளியான ஓர் இந்தியத் தமிழ்த் திகில் திரைப்படம் ஆகும். இத்திரைப்படத்தில் விக்ரம் பிரபு மற்றும் ஹன்சிகா மோட்வானி முக்கியக் கதாப்பாத்திரத்தில் நடித்துள்ளனர். இத்திரைப்படத்தை தினேஷ் செல்வராஜ் எழுதி, இயக்கி கலைப்புலி எஸ். தாணுவால் தயாரிக்கப்பட்டது. எல். வி. முத்து கணேஷ் இசையமைப்பு மற்றும் ராசமதி ஒளிப்பதிவு ஆகியவற்றை உள்ளடக்கி, இத்திரைப்படம் டிசம்பர் 14, 2018 அன்று வெளியானது. இப்படத்தின் முன்னோட்டக் காட்சியானது செப்டம்பர், 2018 அன்று வெளியிடப்பட்டது.

நடிகர்கள் 
 விக்ரம் பிரபு - பிர்லா போஸ்
 ஹன்சிகா மோட்வானி - மைதிலி
 எம். எசு. பாசுகர் -
 வேல ராமமூர்த்தி - பிரம்மராஜா
 ஆர். ஜே. ஷா - ஆசாத்
 பரத் ரெட்டி
 ஜி. மாரிமுத்து
 சங்கிலி முருகன்
 ஆடுகளம் நரேன் - மைதிலி அப்பா

கதைச் சுறுக்கம் 
மும்பையில் உதவி ஆணையராக இருக்கும் பிர்லா போஸ் (விக்ரம் பிரபு) ஒரு நேர்மையான காவலாளியான இவர் என்கவுண்டர் ஸ்பெசலிஸ்ட். 33 என்கவுன்ட்டர்கள் செய்துவிட்டு, மனித உரிமை மீறல் குற்றச்சாட்டில் இடைநீக்கம் செய்யப்படுகிறார். ஒரு தவறான புரிதலால் தன் அம்மா, காதலி இருவரையும்விட்டு பிரிகிறார். இந்த நிலையில், ராமேசுவரத்தில் நடந்த சிறுமி பாலியல் வன்கொடுமை வழக்கு அவரிடம் தரப்படுகிறது. அந்த வழக்கில் குற்றம்சாட்டப்பட்ட பிகாரைச் சேர்ந்த ஆசாத் (மிர்ஷி ஷா) என்பவரை என்கவுன்ட்டர் செய்யும் வேலையும் அவருக்கு கொடுக்கப்படுகிறது. அதன் பின்பு உண்மை குற்றவாளிகள் வேறு சிலர் என்பதை அறிகிறார். பிறகு ஆசாதை இவ்வழக்கில் இருந்து தப்பிக்க வைக்கிறாரா? உண்மை குற்றவாளிகளை என்ன செய்கிறார் என்பதே இத்திரைப்படத்தின் கதையாகும்.

பாடல் வரிகள் 
இத்திரைப்படத்தில் இரண்டு பாடல்கள் மட்டுமே இடம் பெற்றுள்ளன.
 யார் இவன் - எல். வி. முத்து, கார்த்தி
 பூவென்று - சிறீராம் பார்த்தசாரதி

மேற்கோள்கள்

வெளி இணைப்புகள் 
 துப்பாக்கி முனை IMBD

2018 தமிழ்த் திரைப்படங்கள்
இந்தியத் தமிழ்த் திரைப்படங்கள்
எம். எசு. பாசுகர் நடித்த திரைப்படங்கள்
2-பினைல்எதில்புரோமைடு

2-பினைல்எதில்புரோமைடு (2-Phenylethylbromide) ஒரு கரிமபுரோமைடு ஆகும். இது 2-பினைல்எத்தனால் உடன் பாசுபரசு மற்றும் புரோமின் வினைபுரிந்து கிடைக்கப் பெறுவதாகும். இச்சேர்மமானது உட்கொள்ளப்படும் போது மிதமான நச்சுத்தன்மை உடையதாகும். ஐதரசீனுடன் வினைபுரியும் போது இது பினெல்சீன் தயாரிக்கப்படுகிறது.

மேற்கோள்கள்

கரிம புரோமைடுகள்
பாலாறு (காவிரியின் துணை ஆறு)

பாலாறு என்பது தென்னிந்தியாவில் உள்ள ஒரு ஆறு ஆகும். இது காவிரியின் துணை ஆறுகளில் ஒன்று. காவிரி ஆறானது தமிழகத்துக்குள் நுழைந்ததும் அதனுடன் முதலில் கலக்கும் ஆறு இதுவாகும். இந்த ஆறு ஈரோடு மாவட்டம், ஈரெட்டியூர் அருகே உள்ள மலைப் பகுதியில் சிற்றாறாக உருவாகி, தன் பாதையில் உள்ள நீரோடைகள் பலவற்றை தன்னோடு இணைத்துக்கொண்டு தமிழக கர்நாடக எல்லைவழியாக பாய்கிறது. இந்த ஆறு பாயும் பகுதியானது வனப்பகுதியும், மலையடிவாரப் பகுதியும் உள்ள பகுதியாக இருப்பதால், இந்த ஆற்றின் வழியாக ஆண்டுதோறும் கணிசமான நீர் காவிரிக்கு கிடைக்கிறது. குறிப்பாக தென்மேற்கு, வடகிழக்கு பருவமழைக் காலங்களில் இந்த ஆற்றில் நீர்வரத்து மிகுந்து இருக்கும். பாலாறு காவிரியை நெருங்குவதற்கு சில கிலோ மீட்டர் முன்பாக சுமார் அரை கிலோ மீட்டர் அகலம் கொண்ட ஆறாக அகன்று பாய்கிறது. இந்த ஆறானது காவிரி ஆற்றுடன் கலக்கும் இடமானது மேட்டூர் அணையின் நீர்தேக்கப்பகுதியான அடிபாலாறு என்ற பகுதியாகும்.

மேற்கோள்கள்

தமிழக ஆறுகள்
காவிரியின் துணை ஆறுகள்
கண்மணி (தொலைக்காட்சித் தொடர்)

கண்மணி என்பது சன் தொலைக்காட்சியில் அக்டோபர் 22, 2018 முதல் 28 நவம்பர் 2020 ஆம் ஆண்டு வரை திங்கள் முதல் சனிக்கிழமை வரை ஒளிபரப்பான தொலைக்காட்சி நாடகத் தொடர் ஆகும்.

இந்த தொடரை ஹோம் மூவி மேக்கேர்ஸ் மற்றும் சன் என்டர்டெயின்மெண்ட் இணைத்து தயாரிக்க, பூர்ணிமா, சஞ்சீவ், லீஷா மற்றும் சாம்பவி ஆகியோர் முதன்மை கதாபாத்திரத்தில் நடித்துள்ளனர். இந்த தொடர் 28 நவம்பர் 2020 அன்று 536 அத்தியாயங்களுடன் நிறைவு பெற்றது. 2019 ஆம் ஆண்டு சன் குடும்ப விருது விழாவில் சிறந்த நடிகர், சிறந்த ஜோடி, சிறந்த துணைக் கதாபாத்திரம் ஆண் போன்ற பல விருதுகளை வென்றுள்ளது.

நடிகர்கள்

முதன்மை கதாபாத்திரம்
 பூர்ணிமா - விஜி 
 சஞ்சீவ் - கண்ணன் / காளி 
 லீஷா - சௌந்தர்யா கண்ணன்
 சாம்பவி - முத்துச்செல்வி 
 ஜிஷ்ணு மேனன் - ஆகாஷ்
 ஹரிப்ரியா (195-536) - வளர்மதி ஆகாஷ்
 தேஜஸ் கவுடா - ஸ்ரீகாந்த்

தர்மதுரை குடும்பத்தினர்
 எல். ராஜா - தர்மதுரை (2018-2019) விஜியின் கணவர் (தொடரில் இறந்து விட்டார்)
 பூர்ணிமா - விஜி 
 பிரியா பிரின்ஸ் → சௌமியா - சுகன்யா (மூத்த மகள்)
 பத்மினி → பரணி - சரண்யா (இரண்டாவது மகள்)
 ஈரா அகர்வால் (1-112) → ஜனனி பிரதீப் (113-) - வனாதி (2018-2019)

முத்துச்செல்வி குடும்பத்தினர்
 ராஜசேகர் - வீரய்யா (தந்தை)
 கீர்த்திகா - தங்க செல்வி (சகோதரி)

ஸ்ரீகாந்த் குடும்பத்தினர்
 சாந்தி வில்லியம்ஸ் - தமிழ் செல்வி (தாய்)

துணை கதாபாத்திரம்
 டி. ஆர். ஓமனா
 பிரேமி வெங்கட் - கிருஷ்ணவேணி
 விந்துஜா விக்ரமன்
 பாரதி கண்ணன் 
 தில்லா
 விஷ்வேஷ்வர் ராவ்
 சிவகுமார்
 அனிதா நாயர் 
 ஸ்ரீ பிரியா
 ஐயப்பன் கிருஷ்ணா 
 ஜிஷ்ணு மேனன்
 ஆனந்த் செல்வம்
 மங்களா நாதன் 
 நீலயா பவானி 
 அனன்யா  
 நவீன் 
 அஞ்சலி ராவ்

சிறப்புத் தோற்றம்   
 சந்தியா (455-467)
 அமித் பார்கவ் (455-467)
 சுப்புலட்சுமி - கார்த்திகா (455-467)
 ராஜீவேலு (455-467)

ஒளிபரப்பு நேரம் மாற்றம்
இந்த தொடர் 22 அக்டோபர் 2018 முதல் திங்கள் முதல் சனிக்கிழமை வரை இரவு 8:30 மணிக்கு ஒளிபரப்பானது. பின்னர் கொரோனாவைரசு காரணத்தால் மார்ச் 27, 2020 முதல் தற்காலிகமாக நிறுத்தப்பட்டு செப்டம்பர் 14, 2020 முதல் மீண்டும் அதே நேரத்தில் ஒளிபரப்பாகி, 2 நவம்பர் 2020 ஆம் ஆண்டு முதல் திங்கள் முதல் சனிக்கிழமை வரை இரவு 10 மணிக்கு ஒளிபரப்பானது.

மதிப்பீடுகள் 
கீழேயுள்ள அட்டவணையில் நீல எண்கள் மிகக் குறைந்த மதிப்பீடுகளையும் சிவப்பு எண்கள்  மிக உயர்ந்த மதிப்பீடுகளைக் குறிக்கும்.

விருதுகள் மற்றும் பரிந்துரைகள்

சர்வதேச ஒளிபரப்பு
 இந்த தொடரை சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளிலும் ஒளிபரப்பானது.
 இந்த தொடரின் அத்தியாயங்கள் சன் தொலைக்காட்சி என்ற யூடியூப் இணையம் அலைவரிசை மூலமாகவும் பார்க்க முடியும்.
 இந்த தொடர் இலங்கையில் உள்ள தமிழ் தொலைக்காட்சி சேவையான சக்தி தொலைக்காட்சியிலும் ஒளிபரப்பானது.

வெளி இணைப்புகள்

மேற்கோள்கள்

சன் தொலைக்காட்சி நிகழ்ச்சிகள்
தமிழ்த் தொலைக்காட்சி நாடகங்கள்
தமிழகத்தின் தொலைக்காட்சி நிகழ்ச்சிகள்
தமிழ் குடும்பத் தொலைக்காட்சி தொடர்கள்
2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
2018 இல் தொடங்கிய தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
2020 இல் நிறைவடைந்த தமிழ்த் தொலைக்காட்சி நிகழ்ச்சிகள்
தொலைக்காட்சியில் கோவிட்-19 தொற்றுநோயின் தாக்கம்
கல்யாண வீடு (தொலைக்காட்சித் தொடர்)

கல்யாண வீடு என்பது சன் தொலைக்காட்சியில் ஏப்ரல் 16, 2018 முதல் 13 நவம்பர் 2020 ஆம் ஆண்டு வரை திங்கள் முதல் சனிக்கிழமை வரை இரவு 8 மணிக்கு ஒளிபரப்பான குடும்ப கதைக்களத்தை கொண்ட தொலைக்காட்சி நாடகத் தொடர் ஆகும்.

இந்த தொடரை மெட்டி ஒலி மற்றும் நாதஸ்வரம் புகழ் திருமுருகன் கதை எழுதி, இயக்கி மற்றும் நடித்து வருகின்றார், இவருடன் சேர்ந்து பிரபல இயக்குநரும் நடிகருமான ஆர். சுந்தர்ராஜன், புதுமுக நடிகைகள் அஞ்சனா மற்றும் கன்னிகா ரவி முதன்மை காதாபாத்திரத்தில் நடித்துள்ளனர். இந்த தொடர் 13 நவம்பர் 2020 ஆம் ஆண்டு 684 அத்தியாங்களுடன் நிறைவு பெற்றது.

நடிகர்கள்

முதன்மை கதாபாத்திரம்
 திருமுருகன் - கோபி கிருஷ்ணன்
 ஆர். சுந்தர்ராஜன் - கதிரேசன்
 ஸ்பூர்த்தி கவுடா (12-599) → கன்னிகா ரவி  (602-684) - சூர்யா
 அஞ்சனா - சுவேதா
 மௌலி (577-684) - மாணிக்கவாசன்

கோபி கிருஷ்ணன் குடும்பத்தினர்
 பென்ஸி ப்ராங்க்லின் - அனுசியா 
 டோனா சங்கர் - ரம்யா 
 அங்கிதா - சவிதா 
 சங்கவி ஜெயச்சந்திரன் - கலைவாணி  
 ஜெயந்தி - சிவகாமி  
 பவித்ரா - ரோஜா

ஒளிபரப்பு நேரம் மாற்றம்
இந்த தொடர் முதல் முதலில் ஏப்ரல் 16, 2018 அன்று இரவு 7:30 மணிக்கு ஒளிபரப்பானது.  கொரோனாவைரசு காரணத்தால் ஏப்ரல் 3, 2020 முதல் தற்காலிகமாக நிறுத்தப்பட்டு ஜூலை 27, 2020 முதல் திங்கள் முதல் சனிக்கிழமை வரை இரவு 8 மணிக்கு புதிய நேரத்தில் ஒளிபரப்பானது.

மதிப்பீடுகள் 
கீழேயுள்ள அட்டவணையில் நீல எண்கள் மிகக் குறைந்த மதிப்பீடுகளையும் சிவப்பு எண்கள்  மிக உயர்ந்த மதிப்பீடுகளைக் குறிக்கும்.

சர்வதேச ஒளிபரப்பு
 இந்த தொடரை சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளிலும் ஒளிபரப்பானது.
 இந்த தொடரின் பகுதிகள் சன் தொலைக்காட்சி என்ற யூடியூப் இணையம் அலைவரிசை மற்றும்  சன் நெக்ட்ஸ், எம்எக்ஸ் பிளேயர் போன்ற இணைய மூலமாகவும் பார்க்க முடியும்.
 இலங்கையில் உள்ள தமிழ் தொலைக்காட்சி சேவையான சக்தி தொலைக்காட்சியிலும் ஒளிபரப்பானது.

மேற்கோள்கள்

வெளி இணைப்புகள்
 
  கல்யாண வீடு சன் நெஸ்ட்

சன் தொலைக்காட்சி நிகழ்ச்சிகள்
தமிழ்த் தொலைக்காட்சி நாடகங்கள்
தமிழகத்தின் தொலைக்காட்சி நிகழ்ச்சிகள்
தமிழ் குடும்பத் தொலைக்காட்சி தொடர்கள்
2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
2018 இல் தொடங்கிய தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
2020 இல் நிறைவடைந்த தமிழ்த் தொலைக்காட்சி நிகழ்ச்சிகள்
தொலைக்காட்சியில் கோவிட்-19 தொற்றுநோயின் தாக்கம்
சீதக்காதி (திரைப்படம்)

சீதக்காதி (Seethakaathi) பாலாஜி தரணிதரன் இயக்கத்தில் 2018இல் வெளியான நகைச்சுவை- நாடக தமிழ்த்திரைப்படமாகும். இத்திரைப்படத்தில் விஜய் சேதுபதி, பார்வதி நாயர், இரம்யா நம்பீசன் ஆகியோர் முதன்மைப்பாத்திரங்களில் நடித்துள்ளனர்.இத்திரைப்படம் விஜய் சேதுபதியின் 25ஆவது திரைப்படம்,  இத்திரைப்படம் கோவிந்த் வசந்த் இசையிலும் ஆர். கோவிந்தராசு படத்தொகுப்பிலும் உருவாகியுள்ளது.இத்திரைப்படத்தின் உருவாக்கம் 2017 இல் தொடங்கியது.

நடிப்பு
 விஜய் சேதுபதி - ஐயா ஆதிமூலம் என்ற நடிகராக மற்றும் கருப்பனாக 
 அர்ச்சானா - இலக்குமியாக
 ஜெ. மகேந்தின் - நீதிபதியாக
 மௌலி - பரசுராமனாக
 இராஜ்குமார் - சரவணனாக
 பகவதி பெருமாள் - இயக்குநர் சுந்தராக
 கருணா- வழக்குரைஞராக
இரம்யா நம்பீசன் - இரம்யாவாக
 காயத்திரி
 பார்வதி நாயர் - பார்வதியாக
 பாரதிராஜா- பாரதிராஜாவாக

சான்றுகள்

2018 தமிழ்த் திரைப்படங்கள்
இந்தியத் தமிழ்த் திரைப்படங்கள்
விஜய் சேதுபதி நடித்த திரைப்படங்கள்
ரிசாட்-1எ

ரிசாட்-1எ ( RISAT-1A) என்பது ரிசாட்-1 போன்ற தொலையுணர்தல் செயற்கைக்கோள் ஆகும்.இதனை  மேம்படுத்தியது இந்திய விண்வெளி ஆய்வு மையம் ஆகும். இந்த செயற்கைக்கோள் ரிசாட் தொகுதியின் மூன்றாவது செயற்கைக் கோள் ஆகும். புவி கண்காணிப்பினை அடிப்படையாகக் கொண்டு இது விண்ணில் ஏவப்பட்டது. நில வரைபடம் மற்றும் பகுப்பாய்வு, கடல் நீர் மட்ட அளவு மற்றின் மண்ணின் ஈரப்பதம் போன்றவற்றை கண்காணிக்க இது பயன்படும்.

தாங்குதன்மை 
இந்த செயற்கைக்கோள் செயற்கைத்துளை கதிர்வீதிணியைக் (ரேடார்) கொண்டிருக்கும். இது 5.35 GHz அளவுள்ள சி வரிசையினைக் கையாளும் திறன்கொண்டவை. செயற்கைத்துளை கதிர்வீதிணி மூலம் எந்தவிதமான ஒளி மற்றும் தட்பவெப்பநிலைகளிலும் புவியினை கண்காணிக்க இயலும்.

விண்கலம் 
இந்த செயற்கைக்கோள் முனைய துணைக்கோள் ஏவுகலத்தின் மூலம் விண்னில் செலுத்தப்படுகிறது.

ஏவுதல் 
இந்த செயற்கைக்கோளானது 2019 ஆம் ஆண்டில் விண்ணில் ஏவப்படலாம்.

சான்றுகள் 

இந்திய விண்வெளித் திட்டங்கள்
செயற்கைக் கோள்கள்
2019 இல் அறிவியல்
2019 இல் இந்தியா
2019 இந்தியன் பிரீமியர் லீக்

2019 இந்தியன் பிரீமியர் லீக் என்பது இந்தியன் பிரீமியர் லீக் தொடரின் 12ஆவது பருவம் ஆகும். இது 2007ஆம் ஆண்டு பன்னாட்டுத் துடுப்பாட்ட அவையால்

2019 துடுப்பாட்ட உலகக்கிண்ணத் தொடரில் இந்திய அணியின் முதல் போட்டியானது ஜூன் 2இல் நடக்கவிருந்தது. ஆனால் லோதா குழுவின் பரிந்துரையின் படி ஒரு தொடருக்கும் மற்றொரு தொடருக்கும் சுமார் 15 நாள்கள் இடைவெளி இருக்கவேண்டும் என்பதால் அப்போட்டியானது ஜூன் 5க்கு மாற்றப்பட்டது.

டிசம்பர் 4, 2018 இல் டெல்லி டேர்டெவில்ஸ் உரிமைக்குழுவின் பெயரானது டெல்லி கேபிடல்ஸ் என மாற்றப்பட்டது. மேலும் அதன் புதிய அடையாளச் சின்னம் அறிமுகப்படுத்தப்பட்டது.

இத்தொடரின் இறுதிப்போட்டியில் மும்பை இந்தியன்ஸ் அணி, சென்னை சூப்பர் கிங்ஸ் அணியை 1 ஓட்டத்தால் வீழ்த்தி 4ஆவது முறையாக ஐபிஎல் பட்டத்தை வென்றது. தொடரில் அதிக ஓட்டங்கள் எடுத்திருந்த சன்ரைசர்ஸ் ஐதராபாத் அணியின் டேவிட் வார்னர் ஆரஞ்சு தொப்பியையும் அதிக மட்டையாளர்களை வீழ்த்தியிருந்த சென்னை சூப்பர் கிங்ஸ் அணியின் இம்ரான் தாஹிர் ஊதா தொப்பியையும் பெற்றனர். கொல்கத்தா நைட் ரைடர்ஸ் அணியின் ஆன்ட்ரே ரசல் மதிப்புமிக்க வீரர் விருதையும் அதே அணியின் சுப்மன் கில் தொடரின் வளர்ந்துவரும் வீரர் விருதையும் பெற்றனர்.

புள்ளிப்பட்டியல் 

 தரவரிசை பட்டியலின் முதல் நான்கு அணிகள் இறுதிச்சுற்றுக்கு முன்னேறும் 
   தகுதிப்போட்டி 1க்கு முன்னேற்றம்
   வெளியேற்றுதல் போட்டிக்கு முன்னேற்றம்

குழுநிலைச் சுற்று

இறுதிச்சுற்று

தொடக்க நிலை 

தகுதிப்போட்டி 1

வெளியேற்றுதல் 

தகுதிப்போட்டி 2

இறுதிப்போட்டி

புள்ளிவிவரங்கள்

அதிக ஓட்டங்கள்

அதிக வீழ்த்தல்கள்

விருதுகள் 

 சான்று:

சான்றுகள் 

இந்தியன் பிரீமியர் லீக்
நித்யா ஆனந்து

நித்யா ஆனந்து (Nitya Anand, 1 சனவரி 1925 – 27 சனவரி 2024) என்பவர் ஒர் இந்திய விஞ்ஞானி ஆவார். இவர் பிரித்தானிய இந்தியாவில் 1925 ஆம் ஆண்டு சனவரி மாதம் முதல் தேதியன்று பிறந்தார். இலக்னோ நகரிலுள்ள மத்திய மருந்து ஆராய்ச்சி நிறுவனத்தில் இயக்குநராக பல ஆண்டுகள் பணியாற்றினார்.. இந்திய மருந்தியல்நூல் ஆணையம் அதன் அறிவியல் ஆலோசனை அமைப்புக்கு இவரை 2005 ஆம் ஆண்டு தலைவராக நியமித்தது. இந்திய அரசாங்கம் 2012 ஆம் ஆண்டு பத்மசிறீ விருது வழங்கி சிறப்பித்தது .

நித்யா ஆனந்து ரேன்பாக்சி அறிவியல் அறக்கட்டளையின் தலைவராகவும் பணியாற்றினார்.

மேற்கோள்கள்

வெளி இணைப்புகள்
 Biography
 Pharmabiz News 
 IASc Wepgabe on Nitya Anand

1925 பிறப்புகள்
2024 இறப்புகள்
இந்திய அறிவியலாளர்கள்
பத்மசிறீ விருது பெற்ற மருத்துவத்துறையினர்
இந்திய மருத்துவர்கள்
உத்தரப் பிரதேச நபர்கள்
தக்களூர் திருலோகநாதர் கோயில்

தக்களூர் திருலோகநாதர் கோயில் காரைக்கால் மாவட்டத்தில் உள்ள  தேவார வைப்புத்தலமாகும்.

அமைவிடம்
மயிலாடுதுறை-பேரளம்-காரைக்கால் சாலையில் திருநள்ளாற்றினை அடுத்து 1 கிமீ தூரத்தில் வலப்புறத்தில் இக்கோயில் அமைந்துள்ளது.

இறைவன், இறைவி
இக்கோயிலில் உள்ள இறைவன் திருலோகநாதர் ஆவார். இறைவி தர்மசம்வர்த்தினி ஆவார்.

பிற சன்னதிகள்
முன் மண்டப மூலையில் பைரவர், சந்திரன் உள்ளனர். வெளிச்சுற்றில் விநாயகர், விசுவநாதர் சிவலிங்கம், கஜலட்சுமி ஆகியோர் உள்ளனர்.

மேற்கோள்கள்

புதுச்சேரி மாவட்டத்திலுள்ள சிவன் கோயில்கள்
தேவார வைப்புத் தலங்கள்
திருமலைராயன்பட்டினம் ராஜசோளீசுவரர் கோயில்

திருமலைராயன்பட்டினம் ராஜசோளீசுவரர் கோயில் காரைக்கால் மாவட்டத்தில் உள்ள  தேவார வைப்புத்தலமாகும்.

அமைவிடம்
புதுச்சேரி மாநிலம் காரைக்காலை அடுத்துள்ள திருமலைராயன்பட்டினத்தில் இக்கோயில் அமைந்துள்ளது.

இறைவன், இறைவி
இக்கோயிலில் உள்ள இறைவன் ராஜசோளீசுவரர் ஆவார். இறைவி அபிராமி ஆவார்.

பிற சன்னதிகள்
விநாயகர், சுப்பிரமணியர், மகாலட்சுமி,  நவக்கிரகங்கள், மருதலிங்கர், பைரவர், சூரியன் ஆகியோரின் சன்னதிகள் உள்ளன. முன் மண்டபத்தில் ஒரு புறம் விநாயகரும், ம்று புறம் சனீசுவரர் சன்னதியும் உள்ளன.

மேற்கோள்கள்

புதுச்சேரி மாவட்டத்திலுள்ள சிவன் கோயில்கள்
தேவார வைப்புத் தலங்கள்